ઇસ્લામાબાદ : પાકિસ્તાની તાલીબાનનાં એખ ઉચ્ચ કમાન્ડરે શુક્રવારે 4 લડાકુઓનો વીડિયો બહાર પાડ્યો છે. જેમાં જણાવવામાં આવ્યું છે કે આ 4 લડાકુઓએ જ બુધવારે પાકિસ્તાનની બાચા ખાન યૂનિવર્સિટી પર હૂમલો કરીને 20 લોકોને મારી નાખ્યા હતા. વીડિયોમાં ધમકી આપવામાં આવી છે કે ભવિષ્યમાં શાળાઓ પર વધારે હૂમલાઓ કરવામાં આવશે. જો કે આ ફૂટેજ તાલિબાનોનાં નેતૃત્વમાં દરાર પડી હોવાનાં સંકેત પણ આપી રહ્યા છે, કારણ કે તાલિબાનનાં અધિકારીક પ્રવક્તાએ યૂનિવર્સિટી પર હૂમલામાં સંગઠનની ભૂમિકાથી ઇન્કાર કર્યો છે. બુધવારે સવારે ચાર આતંકવાદીઓએ બાચા ખાન યૂનિવર્સિટીમાં ઘૂસીને 21 લોકોની હત્યા કરી હતી. સેનાનાં ઓપરેશનમાં આ ચારેય આતંકવાદીઓને પણ ઢાળી દેવામાં આવ્યા હતા.